**WORLD ENDURANCE CHAMPIONSHIP 2014 – 8 h Ocherslaben**

**Kao i prethodnih desetak godina ekipa Dijamant – Srbija (ul. Knjaza Miloša 156 Aranđelovac), predstavlja i ove godine našu zemlju na Svetskom Endurance šampionatu. Trka “8h Ocherslaben” se održava u Nemačkom gradu Ocherslaben 23. avgusta sa početkom u 12 h. Ovo takmičenje traje 8 sati I održava se na kružnoj stazi. Sva takmičenja u Endurance šampionatu karakteriše neizmečna vožnja tri vozača na jednom motociklu. Motocikl se zaustavlja u boksu na približno svakih sat vremena trajanja trke da bi se izvršila zamena guma, dolilo gorivo i zamenio vozač. Pobednik je ona ekipa koja za 8 h napravi najveći broj krugova.**

**Za pomenutu trku do sada je prijavljeno 44 ekipe iz čitavog Sveta. Medju njima je dosta fabričkih timova sa velikim budžetima i opremom čija vrednost se meri u milionima evra.**

**Naša ekipa nastupa u sastavu: Dragoslav Perišić Kule (11 titula Istočne Evorope -Balkana, Jugoslavije i Srbije), Goran Stojanović – Mrsi (veoma perspektivan vozač koji je trenutno prvoplasirani takmičar u najjačoj kategoriji 1000 cm3 superstock) i Dragan Stanković – Rossi koji ima samo 18 godina a već je postao Šampion Istočne Evrope u ovoj godini u kategoriji 1000 SBKS Serial.**

**Vozači će nastupiti na potpuno novom motociklu marke Kawasaki ZX10 R od 1000 cm3 sa startnim brojem 84. Naš motocikl sa svim prepravkama vredi preko 40.000 eura. O kakvoj se mašini radi govori i podatak da ovaj projektil na drumu postiže brzinu oko 310 km/h na ravnom delu staze a na zadnjem točku ima čitavih 200 konjskih snaga.**

**Ekipa “Dijamant – Srbija” je pet godina uzastopno bila stalni tim (team permanent) na Svetskom Endurance šampionatu a to znači da je bila u obavezi da učestvuje na svim takmičenjima koja su tokom godine održavana širom sveta I to dve trke u trajanju po 24 časa (u Francuskoj – trke “24h Bol d Or“ i čuvena trka “24h Le Man”) zatim trka u Japanu (na stazi Suzuka “8h Sazuka), trka “8h Ocherslaben” u Nemačkoj i takmičenje u prestonici Katara, Dohi – trka “8h Doha”. Najbolji dosadašnji plasman naša ekipa je ostvarila u sezoni 2010. godine kada smo zauzeli 10 mesto u generalnom plasmanu posle održanih 5 takmičenja.**

**Na put u Nemačku sa našom ekipom polazi i autobus sa našim navijačima i prijateljima ekipe koji će nas bodriti tokom ovog maratonskog takmičenja. Ovo takmičenje će snimati i ekipa Nacionalne televizije RTS koja će po povratku u Srbiju emitovati 31. avgusta polučasovnu reportažu.**

**Po prvi put pored naših dugodišnjih sponzora se uključuje i Opština Čajetina koja je i najzaslužnija što Goran Stojanović Mrsi nastupa sa našom ekipom.**

**u Aranđelovcu,**

**14.08.2014. direktor – menadžer**

**Dijamant Srbija**

**Dragoslav Perišić**